**Aiškinamasis raštas**

**PRIE SAVIVALDYBĖS TARYBOS SPRENDIMO „DĖL savivaldybės būsto NEATLYGINTINOS nuomos sutarties** **PILIEČIAMS, PASITRAUKUSIEMS IŠ UKRAINOS DĖL RUSIJOS FEDERACIJOS KARINIŲ VEIKSMŲ UKRAINOJE, formos patvirtinimo“ PROJEKTO**

**1. Projekto rengimą paskatinusios priežastys.**

Sprendimo projektas parengtas, atsižvelgiant į tai, kad Rusijos Federacijos karinės pajėgos vykdo didelio masto karinius veiksmus Ukrainoje, ir siekiant priimti iš Ukrainos atvykusius piliečius, suteikiant jiems galimybę neatlygintinai nuomoti Klaipėdos miesto savivaldybei (toliau – Savivaldybė) nuosavybės teise priklausančias gyvenamąsias patalpas.

**2. Parengto projekto tikslai ir uždaviniai.**

Sprendimo tikslas – patvirtinti Savivaldybės būsto neatlygintinos nuomos sutarties piliečiams, pasitraukusiems iš Ukrainos dėl Rusijos Federacijos karinių veiksmų Ukrainoje, formą.

**3. Kaip šiuo metu yra teisiškai reglamentuojami projekte aptarti klausimai.**

Šiuo metu naudojama socialinio būsto nuomos sutarties forma, patvirtinta Klaipėdos miesto savivaldybės tarybos 2015 m. birželio 11 d. sprendimu Nr. T2-135 „Dėl socialinio būsto nuomos sutarties formos patvirtinimo“ ir savivaldybės būsto nuomos sutarties forma, patvirtinta Klaipėdos miesto savivaldybės tarybos 2015 m. birželio 11 d. sprendimu Nr. T2-137 „Dėl savivaldybės būsto nuomos sutarties formos patvirtinimo“.

**4. Kokios numatomos naujos teisinio reglamentavimo nuostatos ir kokių rezultatų laukiama.**

Patvirtinus šį sprendimo projektą, bus numatytos naujos teisinio reglamentavimo nuostatos, susijusios su Savivaldybės gyvenamųjų patalpų neatlygintina nuoma piliečiams, atvykusiems iš Ukrainos dėl Rusijos Federacijos karinių veiksmų šioje šalyje.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų pasekmių nenustatyta.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Šiuo metu sprendimui įgyvendinti kitų teisės aktų nereikia. Sprendimas gali būti keičiamas, Lietuvos Respublikos Seimui, Vyriausybei ar Socialinės apsaugos ir darbo ministerijai priėmus teisės aktus, reglamentuojančius piliečių, atvykusių iš Ukrainos, apgyvendinimo klausimus ar tikslinės dotacijos skyrimą Savivaldybėms už minėtų piliečių apgyvendinimą.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Papildomų Savivaldybės biudžeto lėšų gali reikėti, taikant lengvatas paslaugoms už sunaudotą geriamąjį ir karštą vandenį, elektros energiją, dujas, šiluminę energiją ir komunalinėms paslaugoms (šiukšlių išvežimui, bendrojo naudojimo patalpų ir teritorijos valymui ir kitoms). Lėšų poreikio šiuo metu apskaičiuoti nėra galimybių, kadangi nežinomas atvyksiančių piliečių, kurie gali turėti teisę į minėtas lengvatas, skaičius.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Sprendimo projekto rengimo metu buvo atsižvelgta į viešosios įstaigos „Klaipėdos butai“ specialistų vertinimus ir nuomonę, sprendimo projektą vertino Savivaldybės administracijos specialistai.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projektą inicijavo Savivaldybės administracija, parengė Socialinio būsto skyrius.

**10. Kiti reikalingi pagrindimai ir paaiškinimai.**

Nėra.

PRIDEDAMA. Teisės aktų, nurodytų sprendimo projekto įžangoje, išrašas, 2 lapai.

Skyriaus vedėja Lina Murauskienė

Parengė

Socialinio būsto skyriaus vyriausioji specialistė

Edita Riekašienė

2022-03-14